
   	МИНИСТЕРСТВО НА ОКОЛНАТА СРЕДА И ВОДИТЕ
	
        	РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА





Р Е Ш Е Н И Е   № ВР- 31 - ПР /2026г. 
за преценяване на необходимостта от извършване на оценка на въздействието върху околната среда 

На основание чл. 93, ал. 1 ал. 3 и ал. 6 от Закона за опазване на околната среда /ЗООС/, чл. 7, ал. 1 и чл. 8, ал. 1 от Наредбата за условията и реда за извършване на оценка на въздействието върху околната среда /Наредбата за ОВОС/ чл. 31, ал. 4 и ал. 6 от Закона за биологичното разнообразие /ЗБР/, чл. 40, ал. 4 във връзка с ал. 3 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони /Наредбата за ОС/ и представена писмена документация от възложителя по Приложение № 2 към чл. 6 от Наредбата за ОВОС и по чл. 10, ал. 1 и 2 от Наредбата за ОС, както и получени писмени становища от Регионална здравна инспекция- Враца,   и други ведомства. 

Р Е Ш И Х 

да не се извършва оценка на въздействието върху околната среда за инвестиционно предложение за: «Промяна предназначението на поземлени имоти с идентификатори 16256.35.45 и 16256.35.44, землище с. Горна Кремена, общ. Мездра, обл. Враца, с цел Изграждане на път»,  което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони. 
възложител:    „КОПРИВЛЕН МРАМОР“ ЕООД     
седалище:   с. Копривлен, общ. Хаджидимово, обл. Благоевград 


   Кратко описание на инвестиционното предложение: 
	Съгласно представената информация се предвижда извършване на следните дейности: 
	Предвижда се  Изграждане на път.  
 	За реализацията на горепосоченото ИП ще се извърши промяна предназначението на земеделска земя за неземеделски цели. 
 	Пътят, който ще се изгради ще бъде с местоположение в поземлен имот с идентификатор 16256.35.45- път с проектен номер №16256.0.1 с площ от 806 кв.м., и в поземлен имот с идентификатор 16256.35.44 ще бъде изграден път с проектен номер № 16256.0.2 с площ 389 кв.м. 
 	Ще бъде почистен терена, като се премахват изцяло дървета, храсти, корени и големи камъни в обхвата на бъдещото трасе. Камъни и земя: ще се използват за обратни насипи, подравняване или заздравяване на земното легло. Земни работи: изкопни и насипни работи за оформяне на пътното легло; изкопаване на горният мек почвен слой (обикновено между 15 и 30 см), тъй като задържа влага и няма носеща способност, като  пръстта ще се валира на пластове с тежки валяци. Полагане на пътна основа: доставка, разстилане и уплътняване на инертни материали (трошен камък, баластра), само в критичните участъци. 
 	Изграждането на пътя е необходим за осъществяването на пътен достъп. 

	По повод гореизложеното, инвестиционното предложение като цяло представлява обект по Приложение № 2 на Закона за опазване на околната среда (т. 10, б. “д ”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца. 

	След направената проверка, се установи, че мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.). 
	Най-близо разположената защитена зона, на 2.600 км от обекта, е BG0000601 „Каленска пещера“ за опазване на природните местообитания и на дивата флора и фауна, обявена със Заповед № РД-245/22.03.2024г. (обн. ДВ, бр.34/16.04.2024г.).
	Инвестиционното предложение попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

М О Т И В И

І. Характеристики на инвестиционното предложение: размер, засегната площ, параметри, мащабност, обем, взаимовръзка и кумулиране с други съществуващи и/или одобрени инвестиционни предложения; ползване на природни ресурси, земните недра, почвите, водите и биологичното разнообразие; генериране на отпадъци, замърсяване и вредно въздействие; риск от големи аварии и/или бедствия; рискове за човешкото здраве: 
1. Предвид предназначението на обекта, не се очаква, че извършваните дейности по време на реализацията му могат да доведат до значително отрицателно въздействие върху компонентите и факторите на околната среда. 
2. Предмет на ИП е Изграждане на път.   
3. Предвид характера на предлаганата дейност не се очаква генериране на значително количество отпадъци. 
4. Реализацията и експлоатацията не предполага използването на значителни количества от природните ресурси, земните недра, почвите, водите и на биологичното разнообразие. 
5. Съгласно становище изх. № ПУ-01-664-1/15.07.2026 г. на Басейнова дирекция “Дунавски район” с център Плевен, инвестиционното предложение е допустимо: 
- Реализирането на ИП е допустимо спрямо ПУРБ 2022 – 2027 г. и ПУРН 2022 – 2027 г. в ДРБУ, и спрямо Закона за водите, като няма забрани, касаещи реализацията на предвидените в ИП дейности. 
- След извършена проверка в данните налични в БДДР се установи, че ИП не попада в: 
- зони за защита за питейно – битово водоснабдяване от повърхностни води; 
- зони определени или обявени за опазване на местообитания и биологични видове, в които поддържането или подобряването на състоянието на водите е важен фактор за тяхното опазване;
- зони за опазване на стопански ценни видове риби и други водни организми; 
- район със значителен потенциален риск от наводнения.
- В ИП не се предвижда и не е пряко свързано с водовземане от повърхностни или подземни води, както и заустване на отпадъчни води в повърхностни водни обекти или в съоръжения; не се планират дейности, свързани с ползване на повърхностен и/или подземен воден обект и не се предвиждат дейности, които биха могли да доведат до замърсяване на повърхностните и подземните води.
6. При спазване на нормативните и технологичните изисквания не се очаква предвидените за реализиране дейности да причиняват замърсяване и дискомфорт на околната среда. 
7. Не се очаква негативно кумулативно въздействие от реализацията на ИП. 
8. При изпълнение и спазване на всички изисквания за експлоатация на обекта, не следва да се очаква риск от големи аварии и/или бедствия.  
9. От здравно-хигиенна гледна точка няма основание да се предполага възникване на здравен риск за населението от реализацията на инвестиционното предложение, съгласно становище на Регионалната здравна инспекция (РЗИ)-Враца с изх. № 10-40-1/31.07.2026 г., при изпълнение на посочените изисквания в становището. 

ІІ. Местоположението на инвестиционното предложение: съществуващо и одобрено земеползване, относителното изобилие, достъпност, качеството и възстановителна способност на природните богатства; абсорбционен капацитет на природната среда; крайбрежни зони и морска околна среда; планински и горски райони; защитени със закон територии; засегнати елементи от Националната екологична мрежа; територии, свързани с инвестиционното предложение, в които нормите за качество на околната среда са нарушении или се смята, че съществува такава вероятност; гъстонаселени райони; ландшафт и обекти с историческа, културна или археологическа стойност; територии и/или зони и обекти със специфичен санитарен статут или подлежащи на здравна защита: 
1. Инвестиционното предложение ще се реализира в поземлени имоти с идентификатори 16256.35.45 и 16256.35.44, в землището на с. Горна Кремена, община Мездра, област Враца. Вид територия: Земеделска. Начин на трайно ползване: Пасище. Категория: 10.   
1. Предвидените дейности с ИП не ограничават ползването на съседните имоти по предназначение. 
1. За дейностите, свързани с реализацията на инвестиционното предложение, няма да са необходими допълнителни площи извън рамките на горепосочената територия.  
1. В резултат от реализирането на инвестиционното намерение и последващата експлоатация не се очаква промяна на качеството и възстановителната  способност на природните богатства в района и неговите подпочвени пластове. 
1. Инвестиционното предложение не предвижда водовземане от подземни и повърхностни води и не е свързано със заустване на отпадъчни води в повърхностни водни обекти.   
1. Съгласно становище на Басейнова дирекция “Дунавски район” с център Плевен с изх. № ПУ-01-664-1/15.07.2026 г.:  
- След извършена проверка в данните налични в БДДР се установи, че ИП не попада в:
 	- санитарно охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и в буферни зони около съоръжения за питейно водоснабдяване без определени СОЗ. 
1. Вероятността за засягане на недвижими културни ценности при извършване на дейностите е минимална. Няма данни за разположени археологически паметници и паметници на културата на територията на обекта и в близост до него.    
1. След прегледа на представената информация и документация, на основание чл. 40, ал. 3 от Наредбата за ОС, въз основа на критериите по чл. 16 от нея, е направена преценка за вероятната степен на отрицателно въздействие, според която инвестиционното предложение няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони, поради следните мотиви: 
8.1. Така заявеното ИП не засяга територии на защитени зони и не се намира в близост до техните граници, предвид което няма вероятност реализацията му да доведе до отнемане на площи, унищожаване и/или увреждане на природни местообитания и местообитания на видове, предмет на опазване в тях. 
8.2. Изграждането на пътя за достъп не се очаква да формира значително по степен безпокойство и да доведе до намаляване на числеността и плътността на популациите на видовете, предмет на опазване в защитена зона BG0000601 „Каленска пещера“, предвид значителното му отстояние от нейната територия.  
8.3. Предвид това, че дейностите не са свързани с генериране на вредни емисии и отпадъци във въздуха, водите и/или почвите, във вид и количества, които да доведат до негативни изменения на територии и ключови елементи на околната среда, то не се очаква значително отрицателно въздействие върху структурата, функциите и природозащитните цели на най-близката защитена зона. 
8.4. Поради местоположението, обема и характера на предвидените с ИП дейности няма вероятност от фрагментиране на местообитания, нарушаване на функционални връзки между отделни зони от мрежата «Натура 2000» и възникване на бариерен ефект. 
8.5. Реализацията на заявеното ИП не предполага възникване на значителен отрицателен кумулативен ефект върху цитираната защитена зона, в комбинация с други ИП/ПП, тъй като на нейната територия и в близост до нейните граници няма реализирани и/или одобрени за реализация обекти. 

III. Типа и характеристиките на потенциалното въздействие върху околната среда: степен и пространствен обхват на въздействието, естество на въздействието, трансграничен характер на въздействието, интензивност и комплексност на въздействието, същност, големина, вероятност за въздействие, очаквано настъпване, продължителност, честота и обратимост на въздействието; комбиниране с въздействията на други съществуващи и/или одобрени инвестиционни предложения; възможност за ефективно намаляване на въздействията:
1. Съобразно представената документация и информация за ИП и получените в хода на процедурата становища от компетентни органи, осъществяването на инвестиционното предложение няма да доведе до значителни отрицателни въздействия върху компонентите на околната среда, както и не се очаква изменение в степента на въздействие върху отделните компоненти на околната среда от неговата реализация. 
1. Териториалният обхват на въздействието в резултат от реализацията на ИП е ограничен и локален в рамките на горепосочената територия, в която ще се реализира обекта. Характерът на ИП не предполага възникване на съществени неблагоприятни въздействия за съседни близо разположени терени. 
1. ИП няма връзка с други дейности в обхвата на въздействие. 
1. Инвестиционното предложение не предполага трансгранично въздействие, поради неговото местоположение и характера на предвидените дейности. 
1. Осъществяването на намерението няма да предизвика съществена и негативна промяна в съществуващият ландшафт. 
1. Предвидената дейност не се очаква да окаже отрицателно въздействие върху повърхностни или подземни водни обекти. 
1. Реализирането на ИП няма да доведе до влошаване качеството на въздуха. Характерът на ИП не предполага значим дял на атмосферни замърсители. 
1. Не се предвижда разполагането на рискови енергийни източници и съоръжения, които да генерират шумове, вибрации и радиация, създаващи риск за населението и околната среда. 
1. Не се очаква негативно въздействие върху здравето на работниците при спазване на изискванията за здравословни и безопасни условия на труд .

IV. Обществения интерес към инвестиционното предложение: 
1. Съгласно изискванията на чл. 95, ал. 1 от ЗООС и чл. 4, ал. 2 от Наредбата за ОВОС, от страна на компетентния орган РИОСВ-Враца за инвестиционното предложение: уведомени са писмено Община Мездра, област Враца, кметство с. Горна Кремена, общ. Мездра, а засегнатото население чрез нея и чрез обявяване на интернет страницата на инспекцията. Няма налични постъпили писмени възражения, жалби или мнения.  
2. На основание чл. 4, ал. 2 от Наредбата за ОВОС, възложителят е декларирал, че е информирал писмено и засегнатата общественост по подходящ начин. Няма налични постъпили писмени възражения, жалби или мнения.
3. В изпълнение на чл. 6, ал. 9 от Наредбата за ОВОС за изясняване на обществения интерес, от страна на РИОСВ-Враца: 
- осигурен е обществен достъп до Информацията по приложение № 2 от Наредбата, чрез интернет страницата и информационното табло на инспекцията. 
- предоставено е копие на Искането по чл. 6, ал. 1 от Наредбата за ОВОС и Информацията по приложение № 2 от Наредбата, на Община Мездра, област Враца, кметство с. Горна Кремена, общ. Мездра, на чиято територия е местоположението на разглежданото ИП. 
4. Съгласно изискванията на чл. 6, ал. 10 от Наредбата за ОВОС Община Мездра, обл. Враца, с писмо с изх. № 32.00-90_001/13.08.2026 г., и кметство с. Горна Кремена, общ. Мездра с писмо с изх. № 165/11.08.2026 г., информират РИОСВ – Враца, че не са постъпвали становища и възражения относно инвестиционното предложение, в резултат на осигурения обществен достъп до Информацията по приложение № 2 към чл. 6 от Наредбата за ОВОС. 
5. Към момента на изготвяне на настоящото решение в РИОСВ – Враца няма постъпили жалби, възражения и становища срещу реализацията на инвестиционното предложение по законосъобразност. 

ПРИ ИЗПЪЛНЕНИЕ НА СЛЕДНИТЕ УСЛОВИЯ: 

0. При реализацията на настоящото инвестиционно предложение, да не се допуска замърсяване на околната среда с отпадъци. 
0. Ползването в обратни насипи на генерираните от почистването на терена камъни и земя, съгласно действащите нормативни разпоредби на екологичното законодателство следва да се извършва от юридическо лице притежаващо необходимите документи по чл. 35 от Закона за управление на отпадъците.
0. По време на строителството на пътната инфраструктура да се прилагат мерки за ограничаване на емисиите на прахообразни вещества, в съответствие с изискванията на чл. 70 от Наредба № 1 за нормите за допустими емисии на вредни вещества, изпускани в атмосферата от неподвижни източници (ДВ, бр. 64/2005 г.). Мерките следва да включват поддържане на работните участъци в чист вид, периодично оросяване на строителните зони и използване на транспортни средства, осигурени с подходящи покрития при превоз на насипни материали.

       	Настоящото решение се отнася само за конкретното заявено предложение и в посочения му капацитет. 
         	Настоящото решение не отменя задълженията на възложителя по изпълнение на изискванията на Закона за опазване на околната среда и други специални закони и подзаконови нормативни актове и не може да служи, като основание за отпадане на отговорността съгласно действащата нормативна уредба.  
         	Съгласно чл.93, ал.7 от ЗООС при промяна на инвестиционното предложение, на възложителя или на някои от обстоятелствата, при които е било издадено настоящото решение, възложителят/новия възложител трябва да уведоми РИОСВ-Враца своевременно в най-кратък срок след настъпване на измененията. 
         	Съгласно разпоредбата на чл.93, ал.8 от ЗООС, решението губи правно действие, ако в срок 5 години от датата на издаването му не е започнало осъществяването на инвестиционното предложение. 
 	Неизпълнението на поставените условия в настоящето решение е нарушение на чл.166, т.2 от ЗООС, за което ще бъдат предприети съответните административнонаказателни мерки.  
         	Решението може да бъде обжалвано по реда на Административно процесуалния кодекс  пред Министъра на околната среда и водите  и/или  пред съответния Административен съд в 14/четиринадесет/  дневен срок от съобщаването  му на заинтересованите лица.  


Дата: 17.08.2026 г. 

